2.1 ประวัติความเป็นมา

บริษัท อีโนเว รับเบอร์ (ประเทศไทย) จำกัด (มหาชน)
เดิมได้จดทะเบียนตามประมวลกฎหมายแพ่งและพาณิชย์ ประเภทบริษัทจำกัด เมื่อวันที่ 15 ธันวาคม
พ.ศ. 2512 ภายใต้ชื่อ บริษัท อีโนเว รับเบอร์ (ประเทศไทย) จำกัด
ซึ่งเป็นการร่วมทุนระหว่างตระกูลลี้อิสสระนุกูล
ผู้มีความเชี่ยวชาญและประสบการณ์ในอุตสาหกรรมยานยนต์ในประเทศไทย และบริษัท อีโนเว
รับเบอร์ จำกัด ผู้นำด้านการผลิตยางรถจักรยานยนต์และชิ้นส่วนยางของประเทศญี่ปุ่น
เพื่อผลิตยางนอก-ยางในรถจักรยานยนต์เป็นรายแรกของประเทศไทย
ต่อมาเมื่อความต้องการของตลาดยานยนต์เกิดความหลากหลายมากขึ้น บริษัทฯ
จึงขยายสายการผลิตเพิ่มเติมในผลิตภัณฑ์ชิ้นส่วนยางเพื่อใช้ในอุตสาหกรรม
ซึ่งเป็นชิ้นส่วนยางที่นำไปประกอบในรถยนต์ รถจักรยานยนต์ และอุปกรณ์ไฟฟ้าต่างๆ
เพื่อเพิ่มมูลค่าทางธุรกิจได้อีกทาง บริษัทฯ ได้จดทะเบียนแปรสภาพเป็นบริษัทมหาชนจำกัด เมื่อวันที่
30 ธันวาคม พ.ศ. 2536 มีทุนจดทะเบียนชำระแล้ว 200 ล้านบาท และมีมูลค่าหุ้นที่ตราไว้หุ้นละ 1
บาท

กว่า 39 ปี ที่บริษัทฯ มุ่งเน้นผลิตสินค้าที่มีคุณภาพในระดับสากล
ด้วยมาตรฐานคุณภาพของผลิตภัณฑ์ที่ได้รับการถ่ายทอดเทคโนโลยีจากบริษัท อีโนเว รับเบอร์ จำกัด
ประเทศญี่ปุ่น
ตลอดจนการให้ความสำคัญอย่างต่อเนื่องกับการวิจัยและพัฒนาเทคโนโลยีในทุกขั้นตอนของการผลิต
ทำให้ผลิตภัณฑ์ภายใต้เครื่องหมายการค้า “IRC”
คงความเป็นที่รู้จักและได้รับการยอมรับอย่างกว้างขวางเสมอมาในประเทศไทยและต่างประเทศ
ทั้งทางด้านคุณภาพและการบริการที่ดี ผลจากการมุ่งมั่นบริษัทฯ
ได้รับการรับรองมาตรฐานในระดับสากลและการรับรองระบบการจัดการต่างๆ อาทิ
ระบบมาตรฐานทางยานยนต์ (QS 9000) มาตรฐานผลิตภัณฑ์อุตสาหกรรม (ม.อ.ก.)
มาตรฐานผลิตภัณฑ์ยุโรป (E-Mark) มาตรฐานระบบคุณภาพในการผลิต (ISO 9002)
และมาตรฐานการจัดการสิ่งแวดล้อม (ISO 14001)

ปัจจุบันบริษัทฯ มีฐานการผลิตอยู่ 2 แห่งแยกตามสายการผลิต คือ ที่อำเภอวังน้อย
จังหวัดพระนครศรีอยุธยา ดำเนินการผลิตชิ้นส่วนยางเพื่อใช้ในอุตสาหกรรม และ อำเภอธัญบุรี
จังหวัดปทุมธานี ดำเนินการผลิตยางนอก-ยางในรถจักรยานยนต์และประกอบวงล้อรถจักรยานยนต์

2.2 พัฒนาการที่สำคัญของบริษัทฯ 

พ.ศ. 2512  ก่อตั้งบริษัทฯ โดยการร่วมทุนระหว่างตระกูลลี้อิสสระนุกูล และบริษัท อีโนเว รับเบอร์ จำกัด (ประเทศญี่ปุ่น) ด้วยทุนจดทะเบียน 10 ล้านบาท

  พ.ศ. 2531  เริ่มสายการผลิตชิ้นส่วนยางเพื่อใช้ในอุตสาหกรรมยานยนต์และอุตสาหกรรมอื่นๆ

  พ.ศ. 2536  บริษัทฯ ได้ระดมเงินทุนจากประชาชนทั่วไป เพื่อขยายการลงทุน บริษัทฯ
  จึงได้จดทะเบียนแปรสภาพจากบริษัทจำกัด เป็นบริษัทมหาชนจำกัด

  พ.ศ. 2539  บริษัทฯ เพิ่มทุนจดทะเบียนจาก 100 ล้านบาท เป็น 200 ล้านบาท
  เพื่อขยายสายการผลิตชิ้นส่วยยางเพื่อใช้ในอุตสาหกรรม

-   บริษัทฯ ร่วมทุนกับ The Asian Inoue Rubber PTE.Ltd.(Singapore) และ Sao
    Vang Rubber (Vietnam) Co.,Ltd. จำนวน 1 ล้านดอลลาร์สหรัฐ (10%) ก่อตั้ง
    Inoue Rubber Vietnam Co.,Ltd. หรือ Cong Ty Tnmm Cao Su Inoue Vietnam
    Co.,Ltd. ขึ้นในประเทศเวียดนาม ด้วยทุนจดทะเบียน 10 ล้านดอลลาร์สหรัฐ
    เพื่อผลิตยางนอก-ยางใน (รถจักรยานยนต์, รถเข็น Barrow, รถจักรยาน และ Hard
    Cart)

พ.ศ. 2541  เดือนพฤษภาคมได้รับการรับรองระบบคุณภาพมาตรฐานสากล ISO 9002
สำหรับโรง

งานผลิตชิ้นส่วนยางที่อำเภอวังน้อย จังหวัดพระนครศรีอยุธยา

-   เดือนพฤศจิกายนได้รับการรับรองระบบคุณภาพมาตรฐานสากล ISO
    9002ในสายยางใน-ยางนอกรถจักรยานยนต์

   เดือนธันวาคม ได้รับการรับรองมาตรฐานผลิตภัณฑ์ยุโรป (E-Mark)

 พ.ศ. 2542  ได้รับการรับรองมาตรฐานอุตสาหกรรมผลิตภัณฑ์ยางนอก (ม.อ.ก.) 682/2540

พ.ศ. 2543  ได้รับการรับรองมาตรฐาน QS 9000 สำหรับโรงงานผลิตชิ้นส่วนยางอุตสาหกรรม

  พ.ศ. 2544  เริ่มผลิตผลิตภัณฑ์ยางในบิวทิวชนิดไม่รั่ว (Tuff-Up หรือ Non-puncture
  Tube) ซึ่งเป็นลิขสิทธิ์ของ IRC เพียงแห่งเดียวในโลก และได้ก่อตั้งบริษัทย่อยแห่งใหม่คือบริษัท
  คินโนะ โฮชิ เอ็นจิเนียริ่ง จำกัด ขึ้นเพื่อผลิตแม่พิมพ์ชิ้นส่วนยางอุตสาหกรรม ซึ่งบริษัทฯ
  ถือหุ้นในอัตราร้อยละ 99.99

พ.ศ. 2546  ได้รับรางวัลสถานประกอบการดีเด่นระดับประเทศ จากกระทรวงแรงงานและสวัสดิการสังคม 2 รางวัล ได้แก่ รางวัลดีเด่นด้านแรงงานสัมพันธ์ และรางวัลดีเด่นด้านสวัสดิการแรงงาน ประจำปี 2546

บริษัทฯ เริ่มสายการผลิตประกอบยางวงล้อรถจักรยานยนต์ ซึ่งเป็นการนำชิ้นส่วนวงล้อประกอบเข้าด้วยกันกับยางนอก และยางในเพื่อใช้ในการประกอบรถจักรยานยนต์ ปัจจุบันบริษัทฯ ประกอบวงล้อให้กับบริษัท ไทยซูซูกิ มอเตอร์ จำกัด และบริษัท ไทยยามาฮ่า มอเตอร์ จำกัด

  พ.ศ. 2547  เปลี่ยนแปลงมูลค่าหุ้นที่ตราไว้ (Par) จาก 10 บาทต่อหุ้น เป็น 1 บาทต่อหุ้น
  ทำให้หุ้นสามัญของบริษัทฯ เพิ่มขึ้นจาก 20 ล้านหุ้น เป็น 200 ล้านหุ้น

  พ.ศ. 2548  ได้รับรางวัลองค์กรที่ดำเนินการอนุรักษ์พลังงานดีเด่นประจำปี 2548 (ENERGY
  AWARDS) ประเภทโรงงานควบคุม หมวดอุตสาหกรรมเคมี
  โดยกรมพัฒนาพลังงานทดแทนและอนุรักษ์พลังงาน กระทรวงพลังงาน เพื่อยกย่องและแสดง
  ความชื่นชมผู้ที่มีผลงานดีเด่นในเรื่องการอนุรักษ์พลังงานและการใช้พลังงานอย่างมีประสิทธิภาพ

-   ลงทุนซื้อเครื่องจักร 4-rolls-S- type calendar for tire fabric
    เพื่อเพิ่มศักยภาพในการผลิตสินค้าคุณภาพได้มากขึ้น

  พ.ศ. 2549  ได้รับโล่ห์จากกระทรวงแรงงานที่ให้ความร่วมมือและสนับสนุน
  “งานแข่งขันฝีมือแรงงานแห่งชาติ ครั้งที่ 21” ณ ศูนย์นิทรรศการและ การประชุมไบเทคบางนา

-   ได้รับรางวัล Daikin Quality Award for Supplier Excellence Root Cause
    Analysis and Best Quality Improvement Activities จาก บริษัท ไดกิ้น
    อินดัสทรีส์ (ประเทศไทย) จำกัด

-   ลงทุนเครื่องจักร Continuous Vulcanization Machine
    ใช้เทคโนโลยีล่าสุดที่สามารถดำเนินการผลิตติดต่อกันตั้งแต่ต้นกระบวนการผลิตจนถึงจบกระบวนการในเครื่องจักรตัวเดียวมีประสิทธิภาพ,
    ความแม่นยำและคุณภาพสูงตามความต้องการของลูกค้า

พ.ศ. 2550  บริษัทฯ และบริษัทย่อยได้รับการรับรองมาตรฐานการจัดการสิ่งแวดล้อม ISO
14001สำหรับโรงงานผลิต ชิ้นส่วนยางที่ อำเภอวังน้อย จังหวัดพระนครศรีอยุธยา

-   ได้รับรองมาตรฐานแรงงานไทย (มรท.8001-2546)
    ระดับพื้นฐานจากกระทรวงแรงงานและสวัสดิการสังคม

-   เปิดใช้ “อาคารวิทยานุสรณ์” เพื่อเป็นสถานที่สันทนาการ โดยจัดอุปกรณ์ออกกำลังกายที่ทันสมัย
    มีลานกีฬา ห้องสมุด มินิมาร์ท และโรงอาหารที่สะอาดให้แก่พนักงาน

พ.ศ. 2551  ได้รับรางวัล “TCC ' s Safety Activity 2007” ( Silver
Certificate ) และ “TPS ACTIVITY GROUP Sup leader” ( The first runner up
) จาก Toyota Corporation

 ได้รับรางวัล “3 QA IMPROVEMENT ACTIVITY” (GROUP VOLUNTEER WINNER) จาก
Thai Hino Corporation

-   ได้รับรางวัล INOAC BEST PARTNER PRIZE จาก INOAC JAPAN

-   บรรลุโครงการ Zero Accident (ที่อำเภอวังน้อย)
    ของหน่วยงานสวัสดิการแรงงานจังหวัดนครศรีอยุธยา ขั้นไม่หยุดงาน 1,000,000 ชั่วโมง
    เมื่อวันที่ 15 ก.พ. 2551 และบรรลุโครงการต่อเนื่องเป็นอุบัติเหตุถึงขั้นไม่หยุดงาน
    3,000,000 ชั่วโมง เมื่อวันที่ 15 ต.ค. 2551

-   บรรลุโครงการ Zero Accident (ที่รังสิต)
    ของหน่วยงานสวัสดิการและแรงงานจังหวัดปทุมธานี ขั้นไม่หยุดงาน 1,000,000 ชั่วโมง
    เมื่อวันที่ 25 ก.ค. 2551 และดำเนินโครงการต่อเนื่องเป็นอุบัติเหตุถึงขั้นไม่หยุดงาน
    3,000,000 ชั่วโมง

2.3 ภาพรวมการประกอบธุรกิจ

บริษัทฯ ประกอบธุรกิจผลิตและจำหน่ายผลิตภัณฑ์ยางเป็นหลัก
โดยได้รับการถ่ายทอดเทคโนโลยีทางการผลิตและความช่วยเหลือทางด้านวิศวกรรมจากบริษัท
อีโนเว รับเบอร์ จำกัด ประเทศญี่ปุ่น ผลิตภัณฑ์ยางของบริษัทฯ ประกอบด้วย

1. ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Parts)
ส่วนใหญ่เป็นชิ้นส่วนยางที่ใช้ในรถยนต์และรถจักรยานยนต์ เช่น ยางแท่นเครื่อง, ยางขอบกระจก,
ยางขอบประตู, ยางกันชน (Rubber Bumper) ประเก็นยาง (Gasket), จานระบายอากาศ
(Face Comp Drive), Metal Bush เป็นต้น
นอกเหนือจากชิ้นส่วนยางที่ใช้ในอุตสาหกรรมยานยนต์ ยังมีชิ้นส่วนยางที่ใช้ในอุตสาหกรรมอื่นๆ เช่น
ยางติดวาล์วทางเดินน้ำ, ยางหุ้มข้อต่อ, ยางพันท่อแอร์, ยางครอบวาล์วเครื่องใช้ไฟฟ้า เป็นต้น
โดยมีกลุ่มลูกค้าหลักคือผู้ผลิตยานยนต์ในประเทศ

2. ผลิตภัณฑ์ยางนอกรถจักรยานยนต์ (Motorcycle Tire)
ปัจจุบันยางนอกรถจักรยานยนต์ที่บริษัทฯ ผลิตมีหลากหลายรูปแบบและมีการพัฒนาอย่างต่อเนื่อง
สามารถแบ่งตามลักษณะการใช้งาน เช่น On Road Tire, Off Road Tire, Scooter Tire
และ Heavy Duty Tire มีกลุ่มลูกค้าหลักคือผู้ผลิตรถจักรยานยนต์ในประเทศ ตลาดทดแทน
และตลาดส่งออก

3. ผลิตภัณฑ์ยางในรถจักรยานยนต์ (Motorcycle Tube) เช่นเดียวกับยางนอก
ยางในมีการพัฒนาในหลากหลายคุณลักษณะและขนาดเพื่อตอบสนองความต้องการของลูกค้าอย่างเหมาะสม

4. ผลิตภัณฑ์วงล้อรถจักรยานยนต์ (Wheel Set Assembly)
เป็นการประกอบยางรถจักรยานยนต์ของบริษัทฯ เข้ากับวงล้อรถจักรยานยนต์ของลูกค้า
ก่อนส่งมอบให้กับลูกค้าเพื่อนำไปประกอบเข้ากับรถจักรยานยนต์ต่อไป บริษัทฯ ประกอบวงล้อให้กับ 2
บริษัท คือ ไทยซูซูกิ มอเตอร์ จำกัด และบริษัท ไทยยามาฮ่า มอเตอร์ จำกัด

2.4 ภาพรวมและลักษณะการประกอบธุรกิจของบริษัทย่อย และบริษัทร่วมทุน

ปัจจุบันบริษัทฯ ถือหุ้นร้อยละ 99.99 ในบริษัทย่อย 2 แห่งคือ บริษัท ไอ อาร์ ซี (เอเชีย) รีเสิร์ช
จำกัด และบริษัท คินโนะโฮชิ เอ็นจิเนียริ่ง จำกัด และถือหุ้นร้อยละ 10 ในบริษัทร่วมทุน 1 แห่งคือ
บริษัท อีโนเว รับเบอร์ เวียดนาม จำกัด โดยมีรายละเอียดดังนี้

1. บริษัท ไอ อาร์ ซี (เอเชีย) รีเสิร์ช จำกัด

บริษัทฯ เล็งเห็นถึงความสำคัญของการวิจัยและพัฒนาผลิตภัณฑ์เป็นอย่างมาก
เพราะบริษัทเห็นว่าตลาดมีความต้องการในผลิตภัณฑ์ที่ค่อนข้างหลากหลาย ไม่ว่าจะในด้านประเภท,
ลักษณะ, และคุณภาพในระดับที่แตกต่างกันไป ทั้งนี้เพื่อวัตถุประสงค์ในการใช้งานที่ต่างกัน บริษัทฯ
จึงได้จัดตั้งบริษัท ไอ อาร์ ซี (เอเชีย) รีเสิร์ช จำกัด เมื่อวันที่ 18 กรกฎาคม 2538
เพื่อสนับสนุนให้บริการด้านการวิจัยและพัฒนาวัตถุดิบและผลิตภัณฑ์ของบริษัทฯ ร่วมกับบริษัท อีโนเว
รับเบอร์ จำกัด ประเทศญี่ปุ่น และลูกค้า

2. บริษัท คินโนะโฮชิ เอ็นจิเนียริ่ง จำกัด

ก่อตั้งเมื่อวันที่ 9 พฤศจิกายน 2544 เพื่อผลิตแม่พิมพ์โลหะ
ขึ้นรูปโลหะสำหรับชิ้นส่วนยางสำหรับรถยนต์และรถจักรยานยนต์
และได้รับการส่งเสริมการลงทุนจากคณะกรรมการส่งเสริมการลงทุน (B.O.I.)
ปัจจุบันทำการผลิตให้แก่บริษัท อีโนเว รับเบอร์ (ประเทศไทย) จำกัด (มหาชน)

3. บริษัท อีโนเว รับเบอร์ เวียดนาม จำกัด

ในปี 2539 บริษัทฯ ร่วมทุนกับ The Asian Inoue Rubber PTE.Ltd.(Singapore) และ
Sao Vang Rubber (Vietnam) Co.,Ltd. จำนวน 1 ล้านดอลลาร์สหรัฐ (10%) ก่อตั้ง
Inoue Rubber Vietnam Co.,Ltd. หรือ Cong Ty Tnmm Cao Su Inoue Vietnam
Co.,Ltd. ขึ้นในประเทศเวียดนาม ด้วยทุนจดทะเบียน 10 ล้านดอลลาร์สหรัฐ
เพื่อผลิตยางนอก-ยางใน (รถจักรยานยนต์, รถเข็น Barrow, รถจักรยาน และ Hard Cart)
เพื่อรองรับตลาดในประเทศเวียดนามที่กำลังขยายตัว

แผนภูมิการถือหุ้นบริษัท อีโนเว รับเบอร์ (ประเทศไทย) จำกัด (มหาชน) และบริษัทในเครือ

2.5 โครงสร้างรายได้

สำหรับโครงสร้างรายได้ของบริษัทฯ
แบ่งเป็นยอดจำหน่ายชิ้นส่วนยางเพื่อใช้ในอุตสาหกรรมคิดเป็นร้อยละ 50.54 ต่อยอดขาย
ยอดจำหน่ายยางนอกรถจักรยายนต์คิดเป็นร้อยละ 34.93 ต่อยอดขาย
ยอดจำหน่ายยางในรถจักรยานยนต์คิดเป็นร้อยละ 8.84 ต่อยอดขาย
และวงล้อรถจักรยานยนต์คิดเป็นร้อยละ 5.69 ต่อยอดขาย
สำหรับสัดส่วนระหว่างยอดจำหน่ายในประเทศและยอดส่งออกคิดเป็นร้อยละ 76.79 และ 23.21
ตามลำดับ ซึ่งรายละเอียดได้จำแนกไว้ดังต่อไปนี้

  --------------------------- ---------- -------- ---------- -------- ---------- --------
  ผลิตภัณฑ์                      ปี 2551              ปี 2550              ปี 2549     

                              ล้านบาท     %        ล้านบาท     %        ล้านบาท     %

  มูลค่าการจำหน่ายในประเทศ                                                          

  1. ชิ้นส่วนยางอุตสาหกรรม        2,482.58   43.95    2,643.97   54.17    2,425.32   53.77

  2. ยางนอกรถจักรยานยนต์        1,211.47   21.45    979.96     20.07    982.52     21.78

  3. ยางในรถจักรยานยนต์         322.03     5.70     313.31     6.42     270.28     5.99

  4. วงล้อรถจักรยานยนต์ (RIM)    321.52     5.69     321.07     6.58     320.50     7.11

  รวมมูลค่าการจำหน่ายในประเทศ    4,337.60   76.79    4,258.31   87.24    3,998.62   88.65

  มูลค่าการจำหน่ายต่างประเทศ                                                         

  1. ชิ้นส่วนยางอุตสาหกรรม        372.43     6.59     43.40      0.89     45.61      1.01

  2. ยางนอกรถจักรยานยนต์        761.27     13.48    424.31     8.70     324.80     7.20

  3. ยางในรถจักรยานยนต์         177.11     3.14     154.86     3.17     141.55     3.14

  4. วงล้อรถจักรยานยนต์ (RIM)    -          -        -          -        -          -

  รวมมูลค่าการจำหน่ายต่างประเทศ   1,310.81   23.21    622.57     12.76    511.96     11.35

  มูลค่าการจำหน่ายรวมทั้งหมด                                                          

  1. ชิ้นส่วนยางอุตสาหกรรม        2,855.01   50.54    2,687.37   55.06    2,470.93   54.78

  2. ยางนอกรถจักรยานยนต์        1,972.73   34.93    1,404.27   28.77    1,307.32   28.98

  3. ยางในรถจักรยานยนต์         499.14     8.84     468.17     9.59     411.83     9.13

  4. วงล้อรถจักรยานยนต์ (RIM)    321.52     5.69     321.07     6.58     320.50     7.11

  รวมมูลค่าการจำหน่ายทั้งหมด       5,648.41   100.00   4,880.88   100.00   4,510.58   100.00

  อัตราการเพิ่ม (ลด)             15.72%              8.21%               18.02%     
  ของมูลค่าการจำหน่าย                                                               
  --------------------------- ---------- -------- ---------- -------- ---------- --------

2.6 เป้าหมายการดำเนินธุรกิจ

มุ่งสู่การเป็นผู้นำในการผลิตและพัฒนาผลิตภัณฑ์ยางอีลาสโตเมอร์ในอุตสาหกรรม
และยางนอก–ยางในรถจักรยานยนต์ ในภูมิภาคอาเซียน โดยมีนโยบาย 7 ประการ ดังนี้

(1) มีความปลอดภัยทั้งการทำงาน และสิ่งแวดล้อม

(2) สร้างสรรค์คุณภาพในผลิตภัณฑ์ทุกชิ้นด้วยระบบคุณภาพมาตรฐานสากล

(3) ความพึงพอใจสูงสุดของลูกค้าในทุกมิติของผลิตภัณฑ์ ซึ่งได้แก่

Price/Cost (P) At the Best Competitive Level.

ราคา / ต้นทุน ให้อยู่ในระดับที่แข่งขันได้ดีที่สุด

Quality (Q) At the Best Comparative Quality Rating by Customers

คุณภาพ ให้อยู่ในระดับที่ดีที่สุด เมื่อเทียบกับเกณฑ์คุณภาพที่ลูกค้าตั้งไว้

Delivery (D) At the Best Comparative Delivery Rating by Customers

การจัดส่ง ให้อยู่ในระดับที่ดีที่สุด เมื่อเปรียบเทียบกับเกณฑ์ในการจัดส่งที่ลูกค้าตั้งไว้

Service/Solutions (S) At the Best Service to Solutions for Customers at
all time

การบริการ/การแก้ไขปัญหา การบริการที่สัมฤทธิ์ผลอย่างดีที่สุดต่อลูกค้าตลอดเวลา

(4) ดำเนินการวิจัยและพัฒนาอย่างต่อเนื่อง เพื่อมุ่งสู่การเป็นผู้ออกแบบผลิตภัณฑ์ที่สร้างสรรค์

(5) เพื่อยกระดับทีมบริหารให้มีประสิทธิภาพเต็มที่

(6) มีสถานะการเงินที่เข้มแข็ง และมีผลตอบแทนที่จูงใจให้กับผู้ถือหุ้น

(7) มีส่วนร่วมในการพัฒนาชุมชน